VIRON PASTORIT AREENALLA
Rakkaat ystävät! Olen pastori Veljo Kaptein.
Haluan kertoa, mitä Jumala on laskenut sydämelleni.
Tänään puhun Jumalan kutsusta.
Viimeksi kerroin mikä kutsu on ja miten meitä kutsutaan.
Nyt jatkamme tästä aiheesta. 1 Kor. 1:9 Paavali sanoo:
"Jumala on uskollinen, hän, jonka kautta te olette kutsutut hänen -
Poikansa Jeesuksen Kristuksen, meidän Herramme, yhteyteen."
Jumala on uskollinen. Se on todella hyvä sanoma.
Mieleeni tulee eräs laulu:
uskollisen isännän huomassa on hyvä olla.
Raamatussa kerrotaan, että Jumala on uskollinen.
Sanan mukaan Jumalan kutsu liittyy -
Jumalan uskollisuuteen ja rakkauteen meitä kohtaan.
Jumalan kutsusta välittyy uskollisuus ja välittäminen -
sekä syvä rakkaus.
Jumala ei kutsu ilkeästi, pakottaen tai syyttäen.
Hän kutsuu meitä aina suuresti rakastaen.
Olen kokenut sen itse.
Jumala puhuu minulle aina rakastavasti.
Jumala kutsuu meitä, mutta mihin?
Hän kutsuu meitä yhteyteen, kanssakäymiseen kanssaan.
Hän ei halua meidän jäävän yksin.
Hän rakastaa meitä. Hän on uskollinen.
Jumala kutsuu meitä, koska se on osa Hänen luonnettaan.
Jumala kutsuu meitä, koska Hän rakastaa meitä.
Haluan kertoa vertauksen omasta elämästäni.
Olen naimisissa ja kolmen lapsen isä.
Saara on 8-vuotias, Benjamin on kohta 5-vuotias -
ja Johannes on 2-vuotias.
Heille riittää yksi kutsu: -
"Saara, Benjamin, Johannes! Missä olette?"
He kiiruhtavat luokseni ja ripustautuvat minuun kiinni.
Johannes haluaa tulla syliini.
Benjamin kiipeää harteilleni.
Saara, iso tyttömme, haluaa hänkin tulla syliin, -
sillä lapset kaipaavat isän läheisyyttä.
He iloitsevat, kun tulen kotiin, mikä lämmittää sydäntäni.
On mukavaa, kun lapset tulevat syliin ja halaavat.
Näin on kaikissa perheissä, joissa rakastetaan ja välitetään -
ja joissa isällä, äidillä ja lapsilla on hyvät välit.
Tätä samaa haluaa Taivaallinen Isämme.
Ihmisten maalliset suhteet, vaikka puutteellisia ovatkin, -
kuvastavat taivasta.
Ne kuvastavat taivaskutsua: Isä odottaa lapsiaan.
Jumala odottaa meitä luokseen kuin isä lapsiaan.
Siksi Hän kutsuu meitä.
1 Tess. 5:24 sanotaan: "Hän, joka teitä kutsuu, on uskollinen".
1 Kor. 1:9 Paavali sanoo -
uskollisen Jumalan kutsuneen meidät yhteyteen kanssaan.
Meidät on kutsuttu suhteeseen Jeesuksen Kristuksen kanssa.
Sama asia toistuu 1 Tess. 5:24:
"Hän, joka teitä kutsuu, on uskollinen, -
ja hän on sen myös tekevä."
Taivaan Isä kutsuu meitä kuin oma isämme: "Tulkaa, lapset!"
Jumalan kutsu ei ole ankara tai valtavan juhlava.
Me vain kuvittelemme Jumalan kutsun kovin hartaaksi.
Monet pelkäävät, mitä Jumalan kutsuessa tapahtuu.
Haluan rohkaista sinua.
Jumala sanoo: "Tule! Haluan viettää aikaa kanssasi."
"Rakastan sinua."
Kun ihmiset kutsuvat meitä, he haluavat aina jotain.
"Tee se! Vie tämä! Hoida tämä asia!"
Toki Jumalakin kutsuu meitä erilaisiin tehtäviin.
Jumalan perimmäinen toive kuitenkin on -
olla kanssamme ja olla yhteydessä meihin.
On ikävää, että monet uskovat eivät ole kokeneet sitä.
He eivät ole renkiä tai orjia. He ovat Taivaan Isän lapsia.
Toivon, että voit vapautua hengellisistä taakoista, -
jotka olet itsellesi hankkinut ja jotka painavat sinua, -
sillä Isä rakastaa sinua paljon.
Olen ollut uskossa 22 vuotta. Pelastuin 7. heinäkuuta 1991.
Olen saanut kulkea Jumalan kanssa 22 vuotta.
Joskus olen hankkinut taakkoja itse ja ihmetellyt, -
minne Jumalan rakkaus ja riemu oikein ovat kadonneet.
Nuo kuormat olen haalinut itse.
Jumala ei ole antanut kuormaa, jota en jaksaisi kantaa.
Jumala on ollut aina uskollinen.
Kutsuessaan Jumala on myös varustanut minut kutsua varten.
Jumala on kutsunut minua usein yhteyteen kanssaan.
Raamatun mukaan Jumala kutsuu meitä nimeltä.
Jesajan kirjassa sanotaan, että "olen sinut nimeltä kutsunut".
Jerikossa kulkiessaan Jeesus tapasi miehen, -
joka kiipesi puuhun nähdäkseen Jeesuksen.
Hän oli vihattu veronkantaja.
Jeesus katsoi puuhun, pysähtyi sen kohdalle -
ja kutsui miestä nimeltä: "Sakkeus, tule nopeasti alas, -
sillä tänään minun pitää oleman huoneessasi."
Jumala kutsuu meitä nimeltä.
Olen kokenut monesti, miten Jumala kutsuu minua nimeltä, -
joskus päivällä, joskus yöllä.
Joskus Hän kutsuu niin hiljaa, että epäilen korviani.
Äänen kuullessani havahdun hereille.
Näinä arvokkaina hetkinä Hän on kutsunut rukoukseen.
Saatan herätä keskellä yötä, kun Jumala kutsuu: "Veljo"
Kun Jumala kutsuu keskellä yötä, -
herääminen on helppoa, koska tiedän Hänen rakastavan minua.
Muistatko, miten rakastuneena mikään ei ollut vaikeaa?
Taidat muistaa sen hyvin! Silloin oli valmis lähtemään -
vaikka maan ääriin, -
Helsingistä Utsjoelle ja vieläkin kauemmaksi, -
kunhan vain näki oman kullan.
Muistan, kun olin itse niin rakastunut vaimooni, -
kun seurustelimme, että matkustin päivän aikana -
Tallinnasta Pärnuun ja Pärnusta takaisin Tallinnaan, -
ja Tallinnasta Võruun, jossa olin sotilaspappina.
Kiersin päivässä koko Viron, vain nähdäkseni rakkaani.
Vaimoni tuli Tallinnasta Pärnuun ja minä ajoin Võrusta Pärnuun.
Illalla vein hänet Tallinnaan ja ajoin yöllä takaisin Võruun.
Rakastuneena mikään matka ei ole liian pitkä.
Silloin yötyökään ei haittaa.
Sama pätee Jumalan kutsuun. Jonkun mielestä on liikaa, -
että Jumala herättää yöllä rukoilemaan jonkun puolesta.
Se on kuitenkin helppoa, -
kun kutsuja on Jumala ja kuulee Hänen äänensä.
Se on ainutlaatuista. Kutsusta huokuu rakkaus.
Kutsuja on luoja, universumin voimakkain taho, -
kuningasten kuningas, herrain herra ja pelastaja.
Hän kutsuu meitä valtavalla rakkaudella.
Matt. 20:1―16 Jeesus kertoo vertauksen -
viinitarhan työntekijöistä.
Vertaus kuvastaa Jumalan uskollisuutta,
miten Hän kutsuu meitä ja palkitsee työmme.
Taivasten valtakunta on perheenisännän kaltainen, -
joka lähti aamulla palkkaamaan työmiehiä viinitarhaansa.
Isäntä sopi työmiesten kanssa denaarin päiväpalkasta -
ja lähetti heidät viinitarhaansa.
Isäntä lähti ulos aamupäivällä ja näki miehiä jouten torilla.
Isäntä lähetti heidätkin viinitarhaansa -
ja lupasi heille oikeudenmukaisen palkan.
Päivällä isäntä lähti jälleen ulos ja teki samoin.
Kun hän lähti ulos illansuussa, hän näki miehiä jouten torilla.
Miehet kertoivat, ettei heillä ollut työtä.
Isäntä lähetti heidätkin työhön viinitarhaansa.
Illalla tilanhoitaja maksoi miehille palkan.
Illansuussa palkatut saivat palkaksi yhden denaarin.
Aamuvarhaisella palkatut odottivat saavansa enemmän.
Hekin saivat yhden denaarin. He valittivat isännälle.
Heistä ei ollut reilua, että hetken työskennelleet -
saivat yhtä paljon kuin koko päivän ahkeroineet.
Isäntä muistutti nurisijoille, mitä palkasta oli sovittu.
Isäntä halusi maksaa kaikille yhtä hyvän palkan.
Eikö hän saanut tehdä, kuten tahtoi? Tällä tavoin -
viimeiset tulevat ensimmäiseksi ja ensimmäiset viimeiseksi.
Sillä monet ovat kutsutut, mutta harvat valitut.
Miten syvällistä: Monet kutsutaan, harvat valitaan.
Ensimmäiset tulevat viimeiseksi ja viimeiset ensimmäiseksi.
Ei ole eroa sinulla, aikoja sitten kutsutulla, -
ja vuosi sitten kutsutulla uskossaan nuorella.
Olen seurannut ihmetellen, miten Jumala varustaa kutsutut.
Varhain ja myöhään kutsuttujen palkka on sama:
samat Pyhän Hengen lahjat, samat hedelmät, sama pelastus.
Tämä voi herättää hengellistä kateutta.
Olin itse aluksi kateellinen, mutta Jumala otti sen pois.
Itseni vertaaminen vähän tai kauan aikaa uskossa olleisiin -
tai nuorempiin tai vanhempiin pastoreihin oli hyödytöntä.
Uskollisena ja oikeamielisenä Jumala palkitsee kaikki hyvin.
Meidän ei tarvitse kadehtia muiden saamaa palkkaa.
Se on turhaa, -
sillä Isä rakastaa meitä ja antaa, mitä tarvitsemme.
Vertauksen Jumala on rakastava, oikeudenmukainen ja hyvä isäntä.
Jumalan kutsuun vastaaminen palkitaan.
Se voi olla tyytyväisyys, ilo tai onni -
tai aineellista hyvää. Kaikki kuitenkin palkitaan.
Vertaus on rohkaiseva: Jumala on uskollinen.
"Hän, joka teitä kutsuu, on uskollinen", -
kuten alussa luimme Paavalin kirjoittavan -
1 Kor. 1:9 ja 1 Tess. 5:24.
Hän rohkaisee meitä luottamaan Jumalaan.
Seuraavaksi kerron, miten Jumala kutsuu meitä.
Raamattu ja historia kertoo, että Jumala kutsuu profeettoja -
usein kaikkein kurjimpina ja jumalattomimpina aikoina.
Jumala kutsuu profeettoja, -
kun kansa johtajineen on hyljännyt Jumalan, -
jumalattomuus ja materialismi ovat päässeet valtaan -
ja ihmiset ovat unohtaneet Jumalan tyystin.
Kun venäläinen kirjailija Aleksandr Solženitsyn näki, -
millaisia ongelmia neuvostoaikana oli, -
ihmisten elämä oli tuhottu ja mitä kommunismi aiheutti, -
hän muisti uskovaisen isoäitinsä sanat: -
"Tämä johtuu siitä, että he ovat unohtaneet Jumalan."
Myöhemmin Solženitsyn muisti isoäitinsä sanoneen -
että kaiken syynä oli se, että ihmiset ovat unohtaneet Jumalan.
Juuri tällaisina aikoina, jolloin Jumala on unohdettu, -
kuten nyky-Virossa, Jumala kutsuu profeettoja.
Tällaisina aikoina Hän kutsuu evankelistoja, opettajia -
ja paimenia julistamaan evankeliumia Jeesuksesta, -
joka pelastaa jokaisen uskovan ja on siunaukseksi jokaiselle.
Se on tehtävämme. Emme häpeä evankeliumia, Jumalan voimaa, -
joka tekee autuaaksi ja pelastaa jokaisen uskovan.
Jumala nosti profeetta Elian Israelin kuninkaaksi.
Tuolloin kuninkaana oli Ahab.
Hän oli ylpeä ja jumalaapelkäämätön, -
tekopyhä ja petollinen, kaikkein jumalattomin kuningas.
Silti Israelissa nousi tuolloin suuria Jumalan miehiä.
Konstantin Pätsin diktatuurin aikana 1930-luvun Virossa -
Jumala nosti Viron profeetaksi varsin yksinkertaisen miehen.
Karl Reits oli sorvarina metallitehtaalla.
Hän julisti Tallinnan kaduilla:
"Vaikeat ajat ovat edessä, tehkää parannus!"
Ihmiset viskelivät häntä mädillä munilla ja tomaateilla.
Reitsiä pilkattiin. Ja vaikeat ajat koittivat.
Hänen sanansa kävivät toteen.
Karl Reits, Viron suurin profeetta, -
toimi kutsunsa veroisesti kuolemaansa saakka, -
kunnes kommunistit teloittivat hänet.
Karl Reits kuuli Jumalan äänen ja kutsun -
oman sorvinsa ääressä.
Kutsua oli vaikea vastustaa.
Aluksi Reits vastusti kutsua, niin kuin me kaikki joskus.
Murehdimme tulevaa ja haluamme tietää enemmän.
Tunnemme suurta pelkoa. Myös Karl Reits pelkäsi.
Jumalan kiitos hän murtui ja antoi elämänsä Jumalalle.
Karl Reits oli Virossa oman aikansa Jeremia.
Aniharvat kuuntelivat häntä, aivan kuten Jeremiaa.
Jeremia joutui kaikkien hylkäämäksi.
Edes kirkoissa ei uskottu häntä.
Uskovat eivät uskoneet Viron joutuvan vaikeuksiin, -
että maa tuhottaisiin, ihmisiä vietäisiin Siperiaan -
ja että kansa hajaantuisi eri puolille maailmaa.
Monet pakenivat Ruotsiin, Kanadaan ja muihin maihin.
Profeetan sanat toteutuivat.
Jumala kutsui Karl Reitsiä keskellä päivää, -
kun hän oli töissä metallitehtaassa.
Tämä on yksi Jumalan tapa kutsua.
Hän kutsuu tavallisia ihmisiä tavallisissa tilanteissa, -
usein vaikeimpina aikoina.
Uskon Jumalan nostavan profeettoja ja evankelistoja, -
Jumalan työntekijöitä myös nyky-Virossa nyt lopunajalla, -
kun olemme silmätysten noituuden, pimeyden, -
aviorikosten, juoppouden ja muiden syntien kanssa, -
jotka tuhoavat Viron kansaa.
Elämme jumalattomasti ja olemme ylpeitä ja pöyhkeitä.
Tämän keskellä elämme uskovaisina.
En ole vain pastori, vaan ensisijaisesti Jumalan lapsi.
Olen Jumalan oma, ja palvelen perheeni kanssa Jumalaa -
tänä kurjana aikana. Jumala nostaa nyt profeettoja.
Näen sen päivittäin työssäni Olevisten seurakunnassa.
Jumala nostaa nuorista totisia Jumalan etsijöitä.
Monet nuoremme paastoavat ja etsivät Jumalaa.
He ovat saaneet ihmeellisiä rukousvastauksia.
Rohkaisen sinua etsimään Jumalan kutsua elämääsi, -
jotta Jumala kutsuisi sinua arjen keskellä, -
kuulisit Hänen kutsuvan sinua nimeltä, -
saisit kokea Jumalan uskollisuuden -
ja Hänen suuren rakkautensa. Haluatko kokea Jumalan kutsun?
Minä halajan Jumalaa suuresti.
Rukoile kanssani, siellä missä olet -
ja seuraat tätä ohjelmaa -
olitpa kotonasi tai vaikka tien päällä.
Kerrotaan huolemme Jumalalle.
Isä, kiitämme siitä, että olet lähellä Pyhässä Hengessä.
Kiitos, että kutsut meitä, missä ikinä olemmekin, -
sorvin ääressä, toimistossa, bussissa, kadulla kävellessä -
tai yöllä ja kutsut rukoukseen ystävän puolesta, -
tai suorittamaan tehtävää. Kaipaamme kutsuasi niin kovin.
Kiitos, että haluat viettää aikaa kanssamme.
Kiitos rakkaudesta, hyvyydestä ja että kosketat juuri nyt -
ja lähetät lämpöä ja rakkautta. Kiitos Jeesus, halleluja!
Ylistys ja kiitos sinulle, Jeesus!
Jumala lähettää sinulle iloa. Et ole kokenut sitä aikoihin.
Hän kutsuu lapsensa riemuitsemaan kanssaan.
Karkeloi ja ylistä Jumalaa.
Älä pelkää nostaa käsiä ylös kiitokseksi Jumalalle, sillä -
"minun kätteni kohottaminen olkoon ehtoouhri" (Ps. 141:2).
Kiitos Isä, että annat terveyttä ja parannat.
Kiitos, että Jeesuksen veri pesee pois kaikki synnit, -
jotka olemme tehneet ajatuksin, sanoin ja teoin.
Kiitos, Jeesus, että otat pois kaikki synnit.
Kiitos, Jeesus! Kiitos, Isä!
Kiitos valosta, joka loistaa pimeydessä -
ja masennuksen keskellä. Kiitos Jeesus, -
että muutat Viron kansaa ja ympäröiviä kansoja ja -
kutsut profeettoja. Kiitos, Herra!
Kosketa kaikkia seurakuntia ja tuo herätys Viron seurakuntiin.
Kaipaamme Pyhän Henkesi virvoittavaa voimaa!
Kiitos ja ylistys Jeesukselle! Tarvitsemme sinua. Tule, Herra!
Halleluja!
Joko kuulet sateen ropinan? Sade lankeaa yllesi.
Se on ihmeellistä. Jumala on hyvä ja voimallinen.
Tämä puolituntinen on ollut ainutlaatuinen.
Haluan rukoilla puolestasi jatkossakin.
Seuraa, mitä Jumala tekee Virossa.
Kulje avoimin silmin, etsi Jumalaa ja halaja hänen kutsuaan.
Kaipaa Hänen ääntään. Hän haluaa kutsua ja varustaa sinut matkaan.
Ole siunattu Jeesuksen nimessä.
Suomennos: Maria Peltokangas